**Vides konsultatīvās padomes**

**(VKP) sēdes**

**18.OKTOBRIS**

PROTOKOLS

**plkst. 15:00**

1. **Depozīta sistēmas aktualitātes un perspektīva.** *Miks Stūrītis “Depozīta Iepakojuma Operators” valdes priekšsēdētājs*
2. **Vides politikas jomas institucionālās un strukturālās pārmaiņas***. VKP dialogs ar VARAM ministri Ingu Bērziņu (norises laiks atkarīgs no ministres darba grafika )*
3. **Baltijas un ziemeļu valstu apņemšanās, solījumi un perspektīva, lai tuvinātos ES Zaļā kursa Biodaudzveidības stratēģijā noteiktajiem mērķiem** – 30% aizsargātu teritoriju, 10% stingri aizsargātu dabas teritoriju ES līdz 2030.gadam. Informācija no starptautiska Boreālā reģiona valstu semināra, Nuuksio, Somijā. Semināru organizē Eiropas Komisijas DG ENV Bioģeogrāfiskā procesa ietvaros. *(Kristīna Videmane un Juris Jātnieks)*

**16:00 ~ 16:50**

**16:50 ~ 17:15….**

1. **Citi jautājumi:**

* **Refleksijas no EUROPARC 2023** Kongresa. 2-7.10.23. Leuwarden, NL. *(*EUROPARC Federācija ir lielākā dabas aizsardzības organizāciju apvienība Eiropā, kur pārstāvētas 38 valstis, apvienojot tūkstošiem aizsargājamās dabas teritorijas un Natura 2000 vietas, to administrācijas, nacionālās un reģionālās asociācijas, par dabu un vidi atbildīgās nacionālās aģentūras, zinātnes centri un NVO, kas saistītas ar aizsargājamām dabas teritorijām Eiropā. Kongress ir lielākais dabas aizsargājamajām teritorijām veltītais forums Eiropā un neformāla, bet reprezentatīva platforma, kur nepastarpināti tiekas dabas saglabāšanā iesaistītie visdažādāko līmeņu darbinieki un lēmumu pieņēmēji. *(Informē Juris Jātnieks)*
* Atziņas no tikšanās ar KEM ministru (PDF, TDF)

Atziņas no tikšanās ar Zemkopības ministru (LDF, LOB, Zaļā Brīvība

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Liepa,** nodibinājums “Ķemeru Nacionālā parka fonds”;
3. **Anete Pošiva Bunkovska**, nodibinājums “Latvijas Botāniķu biedrība”
4. **Dace Āriņa**, biedrība “Latvijas Atkritumu saimniecības asociācija”;
5. **Elita Kalniņa,** biedrība “Vides aizsardzības klubs”;
6. **Jānis Rozītis** nodibinājums „Pasaules Dabas fonds”;
7. **Juris Jātnieks,** nodibinājums “Teiču dabas fonds”;
8. **Kristaps Puriņš**, biedrība „Vides fakti”;
9. **Kristīna Veidemane,** biedrība “Baltijas vides forums”
10. **Lelde Eņģele,** nodibinājums „Latvijas Dabas fonds”;
11. **Līga Brūniņa,** biedrība **“**Baltijas krasti”;
12. **Olga Trasuna,** biedrība „Latvijas Vides pārvaldības asociācija”;

**Nepiedalās:**

Eduards Šmits, Saldus rajona attīstības biedrība;

Krista Pētersone, biedrība “Zaļā brīvība”;

Dace Helmane, Korporatīvās ilgtspējas un atbildības institūts;

Nameda Belmane, biedrība “Ekodizaina kompetences centrs”;

Normunds Teteris, Biķernieku meža aizsardzības biedrība;

Ilze Ozola, Dabas resursu uzraudzības grupa;

Viesturs Ķerus, Latvijas Ornitoloģijas biedrība;

**Uzaicinātie pārstāvji**

Inga Bērziņa, VARAM ministre

Edvīns Balševics, VARAM, Valsts sekretārs

Elita Turka, VARAM Valsts sekretāra vietniece

Miks Stūrītis, DIO valdes priekšsēdētājs

**VARAM pārstāvji:**

Daiga Vilkaste,

Dagnija Jirgensone,

Māra Melnbārde

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Depozīta sistēmas aktualitātes un perspektīva**

Miks Stūrītis informēja, ka joprojām notiek depozīta sistēmas pilnveidošanās. Uz doto brīdi ir uzstādīti 1120 taromāti, 175 āra kioski, 400 manuālie depozīta punkti un 590 HoReCa punkti. Noslēgti līgumi ar 400 tirgotājiem un 300 iepakotājiem. Kopš 01.02.2022. nodoti 550 miljoni iepakojumu.

Tirgū laisti 392 miljoni depozīta iepakojuma, bet nodoti 309 miljoni. Atgriešanas rādītājs šobrīd rāda 79%.

Bija pārsteigums, ka salīdzinoši daudz iepakojums bundžās un skārdenēs aizsūtīts tiek uz Igauniju. Un pretī atgriežas salīdzinoši maza daļa. Attiecībā uz struktūru nedaudz mazāk par 50% ir pet iepakojums, 25% ir stikls un tad atlikušais – skārdenes. Pārstrādei nodotais materiāls – 53690 tonnas (laika periodā no 01.02.2022.- 01.10.2023).

**Iepriekšējā gada pelņa:**

* Sistēmas attīstībā (uzstādīti jauni taromāti, uzstādīta papildus stikla uzskaites sistēma, investīcijas IT iepakojuma uzskaites pilnveidē;
* Sistēmas darbības finansēšanā (efektīva iepakojuma apsaimniekošana iepakotājiem);

**Depozīta sistēmas aktualitātes**

1. - Apsaimniekošanas maksas (atlīdzība tirgotājiem) audits un modeļa apstiprināšana
2. - Lielapjomataromātuatvēršana;
3. - Ar taromātuizvietošanas skaņošanu saistītā birokrātija;
4. - Pārrobežu alkohola tirdzniecība;
5. - PET pārstrādes tirgus krīze Eiropā – cenu samazinājums pat 10 reizes
6. - Dalības maksu pārskatīšana no 2024. gada 1. maija;

**2.Vides politikas jomas institucionālās un strukturālās pārmaiņas. VKP tikšanās ar VARAM ministri Ingu Bērziņu.**

Juris Jātnieks pateicās par VARAM ministres Ingas Bērziņas iespēju piedalīties šodienas VKP sēdē. VKP organizāciju pārstāvji vēlētos uzklausīt aktuālāko informāciju par institucionālajām VARAM pārmaiņām, kā notiks un kādas būs strukturālās pārmaiņas.

Inga Bērziņa pateicās par iespēju tikties ar VKP organizāciju pārstāvjiem. Ministre informēja, ka ir šī kopīgā vienošanās par Klimata enerģētikas un vides ministrijas izveidi. Līdz šim gan nav vēl bijusi īsti virzība, nav notikušas sarunas ar KEM. Ir bijusi viena saruna ar Ministru prezidenti Eviku Siliņu, notiks saruna arī ar Valsts kanceleju. Apmēram mēneša laikā sadarbojoties KEM, VK un VARAM tiek izveidots pārejas plāns. Konceptuālā vienošanās, ka šīs reformas varētu tikt paveikts līdz 2024. gada 1.jūlijam. VARAM priekšlikums tomēr būtu 2025. gada 1.janvāris. Ir nepieciešams grozīt 174 normatīvos aktus, 21 likumprojekts, šie ir vides jomā, dabas aizsardzības jomā 157 normatīvie akti, no kuriem 127 MK noteikumi. Institucionālo izmaiņu procesam virzoties nedrīkst apstāties iesāktie darbi vides jomā un šī pāreja nedrīkst traucēt ierasto darbu virzīšanai.

Inga Bērziņa ierosināja VKP tikties arī ar KEM ministru, kas ir iecerējis daudz dažādas reformas.

Juris Jātnieks norādīja, ja šis būs pārejas gads, tad jautājumi VKP būs daudz un dažādi, jo kā jau minējāt ir daudz iesāktu darbu vides jomā.

Lelde Eņģele piebilda, ka iespējams šī apvienošana nebūtu nepieciešama, neradītu normatīvo aktu slogu un veicamo darbu pieaugumu.

Lelde Eņģele piebilda, ka katrai politiskajai vienošanai ir savs pamatojums un jāsaprot, kāds tad īsti ir šis racionālais iemesls.

Inga Bērziņa turpināja, ka sākotnēji plānojot KEM izveidi, pirmajā posmā klimats ar vidi būs jāskata kopējā kopskatā. Un šis priekšlikums ir iestrādāts arī VRP.

Juris Jātnieks norādīja, ka pāreja no budžeta plānošanas viedokļa arī varētu būt diezgan izaicinoša. Kāda varētu būt doma par šīm struktūru izmaiņām?

Inga Bērziņa atbildēja, ka nav šobrīd vēl nav iezīmētas strukturālās izmaiņas, apmēram pēc 2 mēnešiem varētu būt lielāka skaidrība, tas par ko runāts VVD un VPVB apvienošana. Šobrīd saskata nepieciešamu no vides jomas šo divu iestāžu apvienošanu, pārējām iestādēm reformas netiek plānotas.

Lelde Eņģele norādīja, ka pirms kāda laika jau bija šī līdzīgā iniciatīva, un toreiz viens no argumentiem bija, ka ir jābūt vienai neatkarīgajai institūcijai.

Elita Turka informēja, ka 2016. gadā bija sagatavota dokumentu pakotne ar šo iespējamo pāreju, bet process apstājās. Šo apvienošanu var izdarīt nodalot dažas no funkcijām VVD.

Jānis Rozītis aicināja, šajā institucionālajā reformā neietekmēt DAP darbību un iespējams šis varētu palikt kādā no nākamajiem etapiem. Jo VKP organizācijas tura rūpes par vides un dabas aizsardzības sektoru kopumā.

Inga Bērziņa piebilda, ka šādas ieceres neplānojam, plānojam stiprināt VPVB kapacitāti.

Juris Jātnieks piebilda, ka attiecībā uz digitālo bloku, budžeta prioritātes tiek atbalstīts ar lielu finansējumu, šī sakarā noteikti būtu uzlabojama IVN ziņojumu pieejamība. Attiecībā uz DAP tuvākā laika jautājums galvenā datu sistēma, kur notiek informācijas apkopošana tā balstās uz projekta finansējumu, kas nav īsti labi. Un ja šo projektu nebūs, pastāv risks, ka šī sistēma apstājas. Un noteikti nebūtu atbalstāmi LNB un DAP apvienošana, jo katrai no iestādēm ir pavisam citas funkcijas.

Elita Kalniņa jautāja, vai plānotas izmaiņas saistībā ar DRN?

Inga Bērziņa atbildēja, ka DRN ir jau pašreiz paaugstināts un arī attiecīgi proporcijas.

Elita Turka piebilda, ka DRN sakarā pārmaiņas notiks pakāpeniski.

Jānis Rozītis informēja, ka pirms diviem mēnešiem VKP tikās ar VSV vides aizsardzības jautājumos Andri Ķēniņu un tika pārrunātas budžeta prioritātes un šajā sakarā jautāja, vai kopš tā brīža ir notikušas kādas izmaiņas konkrētās iesniegtajās VARAM darbība prioritātēs?

Elita Turka atbildēja, ka pirms diviem mēnešiem tika pārrunātas iesniegtās ministrijas darbības prioritātes FM, bet uz doto brīdi jau ir zināmas apstiprinātās un atbalstītās VARAM prioritātes.

Kristīna Veidemane norādīja, ka vides politiku nevar realizēt, ja nav investīcijas un ir konkrētie departamenti, kas ar šo strādā ministrijā un šajā sakarā jautāja, vai tie arī tiks pārvirzīti KEM?

Inga Bērziņa atbildēja, ja runājam par ES struktūrfondiem ar šiem jautājumiem strādā atbildīgā iestāde, kura strādā ļoti labi. Tas, ko mēģināsim pārliecināt, lai šie ES fondi netiktu saraustīti un atbildīgā iestāde paliktu VARAM pārziņā. Šobrīd nevaram apgalvot, ka tas izdosies. Pamatojums ir tāds, ka atbildīgo iestāžu jauna izveide prasa diezgan ilgu laiku, sertifikācija utt., un ir valstis, kur šīs atbildīgās iestādes ir sakopotas vienuviet, kas mazina arī birokrātisko slogu.

Alvis Birkovs jautāja kontekstā ar šo DRN palielinājumu, pārdali starp valsti un pašvaldību, bet kā būs ar DRN atgriešanu dabā?

Elita Turka atbildēja, ka šī iniciatīva tika uzsākta 2014.gadā un bija pirmais naudas plūsmas ieguldījums LVAFA fondā, tā bija laba iniciatīva, bet uz doto brīdi tā netiek vairs atbalstīta.

Kristīna Veidemane jautāja, kā paliek ar VRAA/LVAFA?

Inga Bērziņa atbildēja, ka tiks atdots KEM pārziņā? Ir ideja veidot līdzīgu Digitālās attīstības aģentūru.

Juris Jātnieks norādīja, ka šajā pārejas periodā zināmas bažas radīja tas, ka jomas iestādēs ir daži vadītāju pienākumu izpildītāji, nevis iestāžu vadītāji, kas rada zināmu stagnāciju visā struktūrā.

Edvīns Balševics atbildēja, ka padotības iestāžu amatu konkursus rīko Valsts kanceleja, tika gaidīta jaunā valdība, lai šos procesus virzītu. Ir sagaidīta jaunā valdība, bet pašreiz plānotās institucionālās pārmaiņas un tādēļ ir atkal iebremzējušies visi procesi. Viņš piekrita, ka iestādei nepieciešams ir vadītājs un nevis pienākumu izpildītājs.

Juris Jātnieks uzsvēra dabas jomas nozīmīgumu un saglabāšanas nepieciešamību un atkārtot vēlreiz akcentēja, ka esam ES sliktās pozīcijās attiecībā vietā par NATURA teritoriju apjomiem.

Kristīna Veidemane piebilda, ka iepriekšējā valdības laikā izveidojusies mums laba sadarbība ar ZM Zivsaimniecības departamentu saistībā ar šķēršļu likvidēšanu uz upēm. Bija atbalsts iniciatīvai no ZM ministra, jo šis ir patiešām svarīgais jautājums. Būtu aicinājums uzturēt dialogu un turpināt aktivitātes saistībā ar ūdeņiem.

Jānis Rozītis piebilda, ka mēģinās tomēr panākt, lai šī institucionālā pāreja notiktu ilgāk, jo vides organizācijas liek lielākas cerības uz VARAM attiecībā uz dabas jautājumu risinājumu nekā uz KEM. Diemžēl VKP tikšanās ar KEM neviesa cerības, ka dabas un bioloģiskā daudzveidība būs prioritāte.

Inga Bērziņa piebilda, ka nav nepieciešams pārliecināt par dabas aizsardzības nozīmīgumu, jo tas ir viss saprotams, bet vienmēr ir jābūt līdzsvaram starp visām lietām. Būs dažādi jautājumi par kuriem jādiskutē un saskares punktu būs jāmeklē.

Alvis Birkovs norādīja, ka VKP ir šīs bažas pārejas rezultātā par to, ka šis balanss starp sociālām un ekonomiskām interesēm, kā arī vides interesēm samazināsies vides un dabas aizsardzība.

Juris Jātnieks piebilda, ka iepriekšējā ministra laikā tika uzsākts dialogs par iekšējiem ūdeņiem un normatīvās bāzes sakārtošanu. Bija skaidri uzzīmēta “ceļa karte”, ir izstrādātas pamatlietas, kā virzīties uz šo lietu sakārtošanu, lai mūsu ūdeņu stāvoklis uzlabotos. Ir zināms, ka divas trešdaļas Latvijas ūdeņu ir sliktā stāvoklī, līdz 2027. gadam ir jābūt labā stāvoklī. Un tas ir gandrīz neiespējami. Kad sāksies runas par pārkāpumu procedūrām tad būs ļoti svarīgi vismaz paskaidrot, kas ir darīts šajā brīdī. Un tādēļ lūgtu, lai šis process turpinātos.

Elita Turka piebilda, ka par šo diemžēl neko daudz nezinās, būtu labi uzrakstīt konkrētus interesējošos jautājumus, lai varētu sniegt pilnīgas atbildes.

Juris Jātnieks piebilda, ka nepieciešams vēlreiz tad pārsūtīt iepriekš VKP gatavoto vēstuli.

**3.Baltijas un ziemeļu valstu apņemšanās, solījumi un perspektīva, lai tuvinātos ES Zaļā kursa Biodaudzveidības stratēģijā noteiktajiem mērķiem**

Kristīna Veidemane informēja, ka seminārus organizē Eiropas Komisija. Seminārs notika 9.-12.oktobrim, Somijā. Pasākumā piedalījās apmēram 60 dalībnieki no EK. No Latvija VARAM, DAP, Mežu īpašnieku biedrība, Latvijas Botāniķu biedrība, pasākuma formāts lekcijas, prezentācijas, diskusijas, apmeklējums dabā par piekrastes zālāju, taigas un veco mežu apsaimniekošana.

Semināra galvenās tēmas:

* Aizsargājamo teritoriju mērķi; apņemšanās un valstu pieejas potenciāli aizsargājamo teritoriju noteikšanai, tostarp 10% stingri aizsargājamo teritoriju;
* Mežu un purvu lauksaimniecības biotopu atjaunošanas un apsaimniekošanas plānošana;

**Nākamā VKP sēde – 15.novembris**

VKP sēdes protokoliste /Ilze Trušinska/

VKP sēdes vadītājs /Juris Jātnieks/